## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

44. schôdza

Číslo: CRD-351/2017

203

**U z n e s e n i e**

**Ústavnoprávneho výboru Národnej rady Slovenskej republiky**

**z 2. mája 2017**

k návrhu poslancov Národnej rady Slovenskej republiky Petra ANTALA, Gábora GÁLA a Eleméra JAKABA na vydanie zákona, ktorým sa mení a dopĺňa zákon   
č. 282/2002 Z. z., ktorým sa upravujú niektoré podmienky držania psov v znení neskorších predpisov (tlač 433)

### Ústavnoprávny výbor Národnej rady Slovenskej republiky

1. **s ú h l a s í**

s návrhom poslancov Národnej rady Slovenskej republiky Petra ANTALA, Gábora GÁLA a Eleméra JAKABA na vydanie zákona, ktorým sa mení a dopĺňa zákon   
č. 282/2002 Z. z., ktorým sa upravujú niektoré podmienky držania psov v znení neskorších predpisov (tlač 433);

**B. o d p o r ú č a**

Národnej rade Slovenskej republiky

návrh poslancov Národnej rady Slovenskej republiky Petra ANTALA, Gábora GÁLA a Eleméra JAKABA na vydanie zákona, ktorým sa mení a dopĺňa zákon   
č. 282/2002 Z. z., ktorým sa upravujú niektoré podmienky držania psov v znení neskorších predpisov (tlač 433) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre verejnú správu a regionálny rozvoj.

Róbert Madej

predseda výboru

overovatelia výboru:

Ondrej Dostál

Peter Kresák

**P r í l o h a**

**k uzneseniu Ústavnoprávneho**

**výboru Národnej rady SR č. 203**

**z 2. mája 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslancov Národnej rady Slovenskej republiky Petra ANTALA, Gábora GÁLA a Eleméra JAKABA na vydanie zákona, ktorým sa mení a dopĺňa zákon   
č. 282/2002 Z. z., ktorým sa upravujú niektoré podmienky držania psov v znení neskorších predpisov (tlač 433)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I sa vypúšťa druhý bod.

Nasledujúce body sa primerane prečíslujú.

Vypustenie nadbytočného legislatívno-technického bodu v súlade s Legislatívno-technickými pokynmi, ktoré tvoria prílohu k Legislatívnym pravidlám tvorby zákonov (č. 19/1997 Z. z.).

1. V čl. I bode 3 úvodnej vete sa slová „ods. 1 sa za písmeno c) vkladá nové písmeno“ nahrádzajú slovami „sa odsek 1 dopĺňa písmenom“.

Legislatívno-technická úprava.

1. V čl. I sa za bod 3 vkladajú nové body 4 a 5, ktoré znejú:

„4. V § 4a ods. 1 sa slová „§ 5 ods. 1 písm. b)“ nahrádzajú slovami „§ 5 ods. 2 písm. b)“.

1. Nadpis pod § 5 znie:

„Voľný pohyb psa“.“.

Nasledujúce body sa primerane prečíslujú.

Legislatívno-technická úprava vnútorného odkazu v novom bode 4 § 4a ods. 1 v súvislosti s doplnením nového odseku 1 do § 5 (bod 4 návrhu zákona). Vloženie nového bodu 5 v nadväznosti na potrebu úpravy nadpisu pod § 5 tak, aby vyjadroval vecnú problematiku upravovanú ustanovením § 5 zákona č. 282/2002 Z. z., ktorou je úprava voľného pohybu psov na priestoroch prístupných verejnosti; vydávanie všeobecne záväzného nariadenia obce upravuje aj § 3 ods. 6, § 4 ods. 5 a § 6 ods. 3 zákona č. 282/2002 Z. z.

1. V čl. I bode 8 § 8a sa za slová „§ 5 ods. 2“ vkladajú slová „v znení účinnom od 1. júla 2017“ a slová „prispôsobiť tomuto zákonu“ sa nahrádzajú slovami „uviesť do súladu s týmto zákonom“.

Formulačná precizácia na účely jednoznačnosti výkladu ustanovenia § 8a; obec je do 1. októbra 2017 povinná vydať všeobecne záväzné nariadenie podľa § 5 ods. 2 v znení účinnom od 1. júla 2017.

1. V čl. II sa slová „1. júna“ nahrádzajú slovami „1. júla“ a súčasne sa v čl. I, bode 8 v nadpise § 8a slová „1. júna“ nahrádzajú slovami „1. júla“ a v texte ustanovenia sa slová „31. mája“ nahrádzajú slovami „30. júna“.

Z hľadiska trvania legislatívneho procesu v Národnej rade Slovenskej republiky, ako aj 15 dňovej lehoty pre prezidenta Slovenskej republiky [čl. 87 ods. 2 až 4 a čl. 102 ods. 1 písm. o) Ústavy Slovenskej republiky], je potrebné upraviť dátum nadobudnutia účinnosti zákona a v dôsledku toho aj lehoty v prechodných ustanoveniach.